आस्था बहुत ही पवित्र भाव है, लेकिन यही आस्था अगर अंधी हो जाए तो वह अपना सही अर्थ खो देती है । अंधी अस्था में लिप्त लोगों से जीत पाना मुश्किल ही नहीं असंभव प्रतीत होता है । यह एक ऐसा रोग है जिसका निदान हक़ीम लुकमान के पास नहीं भी है । दूर क्यों जाना यहीं देख लीजिये सर्वश्री आसाराम के समर्थकों को ही । आसाराम पर रेप, यौन-शोषण जैसे कई संगीन इलज़ाम लग चुके हैं, लेकिन उनपर आस्था रखने वाले अभी तक आँख-कान बंद किये उनपर विश्वास किये जा रहे हैं, और इसी आस में बैठे हैं कि कोई न कोई चमत्कार होगा जो उनके आसाराम भगवान् को बचा लेगा, और वो एकदम साफ़-सुथरे होकर बाहर आ जायेंगे, और सबकुछ पाक-साफ़ हो जाएगा । जो भक्तगण यह दिवास्वप्न, आसाराम जैसे ढोंगी के लिए देख रहे हैं, उनकी आस्था अंधी नहीं है तो और क्या है?